প্লেব্যাকে ফিরছেন অরিজিৎ! দেখুন বিনোদন জগতের তোলপাড় করা খবর

কলকাতা: চলতি বছরের শুরুতেই গায়ক অরিজিৎ সিং (Arijit Singh) ঘোষণা করেন যে তিনি প্লেব্যাক থেকে অবসর নিচ্ছেন। অর্থাৎ তিনি সিনেমার জন্য কোনও গান গাইবেন না। তাঁর এই আকস্মিক ঘোষণায় হঠাৎ করেই গায়কের ভক্তদের মধ্যে হতাশার সৃষ্টি হয়। প্লেব্যাক থেকে অবসরের কথা জানানোর কয়েক সপ্তাহ পর এবার অনুরাগীদের উদ্দেশে কলম ধরলেন তিনি। এক্স-এ পোস্ট করা নোটে অরিজিৎ লেখেন, নতুন গান নেবেন না, তবে মুক্তি পাবে বহু অসমাপ্ত ট্র্যাক, অনুরাগীতে উদ্দেশে খোলা চিঠি অরিজিতের। তাহলে কী ফের প্লেব্যাকে ফিরতে পারেন অরিজিত্‍?

বাংলা-হিন্দি সহ একাধিক ভাষাতে অরিজিতের হিট গানের সংখ্যা গুনে শেষ করা যাবে না। তবে একদিকে যেমন অরিজিতের এই প্লেব্যাক ছাড়া নিয়ে ভক্তদের মধ্যে হতাশার সৃষ্টি হয়েছে আবার কেউ কেউ গায়ককে ট্রোলড করতেও ছাড়ছেন না। প্লেব্যাককে বিদায় জানিয়েও ট্রোলড অরিজিৎ।২৪ ফেব্রুয়ারি নিজের এক্স হ্যান্ডেলে একটি পোস্টের মাধ্যমে সপাট জবাব দেন অরিজিৎ। ট্রোলারদের মোক্ষম জবাব দিয়ে ভক্তদের আর এবার এই নিয়ে মুখ খুললেন অরিজিৎ।

আরও পড়ুন: অরিজিতের বাড়িতে মাটিতে পাত পেড়ে খেলেন অমির

এক্স-এ পোস্ট করা নোটে অরিজিৎ লেখেন, এই বার্তাটি শুধুই তাঁর শ্রোতাদের জন্য। তিনি সকলকে ভালবাসা ও সমর্থনের জন্য ধন্যবাদ জানান। এই নিষ্ঠুর পৃথিবীতে তোমাদের এত ভালোবাসা পেয়ে আমি আপ্লুত। তোমাদের কাছে আমি কৃতজ্ঞ। আমি এটুকুই বলতে চাই, আমি প্লেব্যাককে বিদায় জানিয়েছি। একইসঙ্গে আমি এটাও জানিয়েছি যে, আমি আমার বাকি থাকা কাজগুলি সম্পূর্ণ করব।অরিজিৎ এদিন স্পষ্ট করে দেন, তিনি আর নতুন প্লেব্যাক কাজ নিচ্ছেন না ঠিকই, কিন্তু হাতে এখনও বহু অসম্পূর্ণ গান রয়েছে। সেই সব গান ধাপে ধাপে মুক্তি পাবে। তাঁর কথায়, চলতি বছর জুড়েই এমন বেশ কিছু গান প্রকাশিত হতে পারে, এমনকি আগামী বছরেও সে তালিকা গড়াতে পারে। যারা আমাকে নানা কটাক্ষবাণে বিদ্ধ করছে তাঁদের বলতে দাও। তাঁদের কোনও ব্যাখ্যা তমরা দিতে যেও না। অহেতুক ব্যাখ্যার কোনও প্রয়োজন নেই।